દોસ્ત, બ્રહ્માંડનાં રહસ્યો કે જે આશ્ચર્યથી આપણું મો પહોળું કરી દે છે, આકાશમાં અબજો તારાઓની ટીમટીમ, અને એ તમામ, અંધકાર ઉપર જ આધારિત છે. જેટલી કાળી રાત, તેટલી જ યાદગાર તેની સુંદરતા. એક પૂનમની રાત હિમાલયમાં કે પછી જંગલમાં ક્યાંક વિતાવી જુઓ, અને તમને હું શું કહેવાં માંગું છું તે એકદમ સમજાઈ જશે. એ ફક્ત અંધકાર જ હોય છે કે જે આપણને આપણી ત્રુટીઓથી વિરામ આપે છે, કારણકે તે આપણા તમામ પાપો અને મૂર્ખતાઓ ઉપર એવી રીતે એક ચાદર ઓઢાડી દે છે, જેવી રીતે એક માં પોતાના બાળકને શાલ ઓઢાડે છે તેમ જેથી કરીને તે બાળક શાંતિથી ઊંઘી જાય. અને જેવા તમે દિવસના પ્રકાશથી તાજા અને સ્ફૂર્તિવાન થઇને જાગો છો કે તરત જ તમે તમારા દોષો અને મર્યાદાઓનું દર્શન કરવાં માટે તેમજ તેનાં ઉપર કામ કરવાં માટે તૈયાર થઇ જાવ છો.